Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 220

1. és 5. lapjai) „Az áru megnevezése” rovatába „Az áru nem érkezett meg (Gruz ne priböl)” bejegyzést tett. A rendeltetési állomás ezt a bejegyzést keletbélyegzőjének lenyomatával igazolni köteles. Amennyiben a küldemény az említett határidő eltelte után a rendeltetési állomásra mégis megérkezik, az állomás köteles erről az átvevőt értesíteni. Ha a küldemény a fuvarozási határidő lejáratát követő 6 hónapon belül megérkezik, az átvevő köteles azt átvenni, és a vasútnak azokat az összegeket visszafizetni, amelyeket a vasút kártérítés címén az áru elveszéséért, a fuvardíj és a fuvarozással kapcsolatos egyéb költségek megtérítéseként részére kifizetett. Amennyiben a küldemény elveszéséért járó kártérítést és a felmerült fuvarköltségeket a vasút a feladónak fizette ki, a feladó köteles ezt az összeget a vasútnak visszafizetni. Az átvevő mindazonáltal jogosult a fuvarozási határidő túllépésével, valamint a megtalált küldemény részbeni hiányával, tömegének csökkenésével, sérülésével, romlásával vagy más természetű minőségromlásával kapcsolatos kártérítési igényét érvényesíteni.

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes